da en en en fr de da id da da da da da da da sv en es en it da en en en da en en
Inde SM for seniorer - Ishøj-sejr efter total Svanholm-kollaps - Svanholm Cricketklub
Torsdag d. 24. marts 2011 kl. 23:56 af Henrik Pfaff
Forfatteren af den netop udkomne 'Dansk landsholdscricket gennem tiderne' Jørgen Jønsson ville have kaldt det en total- deroute, det der overgik Svanholm i finalen om Inde-SM for seniorer i Schneekloth-Hallen mod Ishøj, men udtrykket er vist nok gået af mode, så vi nøjes med at kalde det et veritabelt sammenbrud.
Ja det var sådan set mere end det. Det var også pinligt. Vore ubesejrede vindere af den bedste gruppe indendørs, der i semifinalen mod Albertslund II havde scoret mere end der kan være på kamparkene, nemlig 184 - var ude for
22 på 5 overe. Det startede med, at Zishan Shah, holdets trumfkort, løb sig komplet hovedløst ud på kampens første bold - og herefter var det en ren procession mod de beundringsværdigt godt kastende ishøj-spillerne, der dog knap nåede at vise det i den finale. Ishøj passerede for 0 gærder på 3 overe.
Således endte det 'tragisk' for vore vindere fra de sidste to år, mens Ishøj vandt vist nok for første gang i hvert fald i nyere tid.
Svanholm mistede ingen gærder og lavede 184 i den ene semifinale mod de noget rustent virkende kastere fra Albertslund, der bl.a. præsterede 37 ekstra. Albertslund scorede som modvægt 108 mod et skidt udseende svanholm-kasteangreb, der inkasserede 29 ekstra mod f.eks. Ishøjs 10 i deres semifinale.
Svanholm 184/0 (Zishan Shah 45x, Hamid Shah 21, Taha Ahmed 21x, Zameer Khan 22x, Saad Ahmed 20x, Saif Yaqoob 21x) over Albertslund II 108 (Jaffar
Ishøj 99/1 (Ali Raja 21x, Zaheer 21x) over Albertslund I (98 (Asif 24, Naseer 24).
Ishøj 23/0 over Svanholm 22 (Nany 2/3, Basit Raja 2/6).
Sådan ser et hold ud, der er gået for 22 i en finale. Zishan Shah prøver at forklare, hvad der skete